 MLINDA mlango mpya wa klabu ya Simba, Beno Kakolanya jana alionesha kiwango kizuri katika mchezo wa kirafi ki uliopigwa nchini Afrika Kusini dhidi ya Township Rollers.Mchezo huo ambao ni watatu kwa Simba kucheza wakiwa katika kambi yao katika mji wa Rustenburg, Afrika Kusini, ulimalizika kwa sare ya kufungana bao 1-1.Bao la Simba lilipatikana dakika ya 58 kupitia kwa Meddie Kagere aliyepokea pasi safi kutoka kwa Fransic Kahata, bao la Rollers lilifungwa na Phenyo Serameng dakika ya 70.Kakolanya alionesha kiwango kizuri na chakuvutia, ambapo katika dakika ya 33 alipangua mkwaju wa penalti uliopigwa na mchezaji wa Rollers, Kitso Mpuisang.Kila timu ilijaribu kufanya mashambulizi kadhaa ya kushtukiza, lakini uimara wa kila safu ya ulinzi ya timu hizo yaliyafnya kutokuwa na madhara.Huu ni mchezo wa tatu kwa Simba iliyoweka kambi nchini Afrika Kusini, ambapo michezo mingine waliichapa Orbret 4-0 kisha wakawafunga Platinum Stars mabao 4-1.